**Ministru kabineta noteikumu projekta „****Grozījumi Ministru kabineta 2012. gada 11. decembra noteikumos Nr. 857 „Latvijas Investīciju un attīstības aģentūras nolikums””  
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts sagatavots, lai:   1. Latvijas ārējā tēla stiprināšanas interesēs ārlietu ministra pārraudzībā esošo tiešās pārvaldes iestādi – Latvijas institūtu (turpmāk – LI) – pievienotu ekonomikas ministra pakļautībā esošajai tiešās pārvaldes iestādei – Latvijas Investīciju un attīstības aģentūrai (turpmāk – LIAA); 2. LIAA varētu uzsākt pakalpojumu sniegšanu informācijas sistēmā “Valsts platforma biznesa attīstībai” [www.business.gov.lv](http://www.business.gov.lv); 3. LIAA nolikumu papildinātu un precizētu atbilstoši aktuālajiem mērķiem un prioritātēm, kas izriet no politikas plānošanas dokumentiem, tai skaitā Nacionālās industriālās politikas pamatnostādnēm 2021. – 2027.gadam.   Noteikumu projekta spēkā stāšanās laiks – 2021.gada 1.jūnijs. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1. Valsts pārvaldes reformu plāna 2020 27. un 29. punkts, kas paredz organizēt darbu un sniegt pakalpojumus pēc iespējas ērti un efektīvi, t.sk. pastāvīgi pārskatot funkcijas, virzot priekšlikumus procesu pilnveidei un atteikties no nebūtiskā, un pastāvīgi pārskatīt un samazināt administratīvo slogu.   Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanai, kas apstiprināts ar Ministru kabineta 2019. gada 7. maija rīkojumu Nr. 210, 45.1.punkts, kas paredz izveidot vienotu Latvijas valsts tēlu.  Ministru kabineta 2020.gada 29.septembra sēdē izskatītais Informatīvais ziņojums “Par vienota valsts tēla izstrādi”.  Ministru kabineta 2021.gada 21.janvāra rīkojuma Nr.39 “Par Latvijas institūta pievienošanu Latvijas Investīciju un attīstības aģentūrai” (turpmāk – Rīkojums) 1.punkts, kasparedz ar 2021. gada 1. jūniju likvidēt ārlietu ministra pārraudzībā esošo tiešās pārvaldes iestādi – LI –, pievienojot to ekonomikas ministra pakļautībā esošajai tiešās pārvaldes iestādei - LIAA, lai stiprinātu Latvijas ārējo tēlu, un 6. punkts, kas nosaka ekonomikas ministram līdz 2021.gada 1.maijam iesniegt Ministru kabinetā Rīkojuma izpildei nepieciešamos tiesību aktu projektus.   1. LIAA 2018. gada 22. maijā ir noslēgusi vienošanos par projekta Nr. 2.2.1.1/17/I/026 “Latvijas eksporta un investīciju informācijas sistēma” īstenošanu. Projekts tiek realizēts  Ministru kabineta 2015. gada 17. novembra noteikumu Nr. 653 [“Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi”](https://likumi.lv/ta/id/278255-darbibas-programmas-izaugsme-un-nodarbinatiba-2-2-1-specifiska-atbalsta-merka-nodrosinat-publisko-datu-atkalizmantosanas-pieaug...) ietvaros. Ar Ministru kabineta 2020.gada 15.jūlija rīkojumu Nr.374 “Par darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" un 2.2.1.2. pasākuma "Kultūras mantojuma digitalizācija" projektu iesniegumu atlases 1. un 2. kārtas projektu sarakstu Eiropas Savienības fondu 2014.–2020. gada plānošanas periodam” ir apstiprināts LIAA projekts. 2. 2020. gada 2. jūlijā Saeimā apstiprināts Latvijas Nacionālais attīstības plāns 2021.–2027. gadam, kurā kā viens no stratēģiskajiem mērķiem ir izvirzīta produktivitātes paaugstināšana, kas panākama ar mērķtiecīgu resursu ieguldīšanu augstākas pievienotās vērtības radīšanai un pārdošanai globālajā tirgū, inovatīvu, jaunu tehnoloģiju, efektīvāku darba procesu ieviešanu un nodarbināto kompetenču pilnveidošanu, tā rezultātā veidojot uz zināšanām un inovācijām balstītas Latvijas konkurētspējas priekšrocības. Savukārt 2021. gada 11. februārī Ministru kabinetā izskatītas Nacionālās industriālās politikas pamatnostādnes 2021.-2027.gadam, kas paredz panākt produktivitātes pieaugumā balstītas ekonomikas strukturālās izmaiņas par labu zināšanu ietilpīga preču un pakalpojumu eksporta attīstībai, tai skaitā Viedās specializācijas (turpmāk – RIS3) stratēģijas ieviešanu un RIS3 vērtību ķēžu ekosistēmu veidošanu un attīstību. Šie darbības virzieni ietilpst LIAA kompetencē, tādēļ nepieciešams attiecīgi papildināt un precizēt LIAA nolikumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Anotācija aizpildīta par trim Ministru kabineta noteikumu projektā “Grozījumi Ministru kabineta 2012. gada 11. decembra noteikumos Nr. 857 “Latvijas Investīciju un attīstības aģentūras nolikums”” (turpmāk – noteikumu projekts) skarto jautājumu blokiem – 1) LI pievienošanu LIAA, 2) informācijas sistēmas “Valsts platforma biznesa attīstībai” izveidi un pakalpojumu sniegšanu minētajā sistēmā un 3) aktuālo funkciju un uzdevumu iekļaušanu atbilstoši politikas plānošanas dokumentu mērķiem.   1. Pamatojoties uz Ministru kabinetā izskatīto 2020. gada 29. septembra Ekonomikas ministrijas informatīvo ziņojumu “Par vienota valsts tēla izstrādi” un Latvijas ārējā tēla politikas koordinācijas padomes 2020. gada 29. septembra lēmumu atbalstīt Ārlietu ministrijas un Ekonomikas ministrijas priekšlikumu par LIAA un LI apvienošanu, tika pieņemts Rīkojums, kura 1. punkts noteic LI likvidāciju, to pievienojot LIAA. Rīkojuma 2.punkts uzliek LIAA pienākumu ar 2021. gada 1. jūniju pārņemt visas LI tiesības, saistības, finanšu līdzekļus, mantas un lietvedību. Savukārt, Rīkojuma 6. punkts paredz līdz 2021. gada 1. maijam iesniegt rīkojuma izpildei nepieciešamos tiesību aktu projektus.   Lai izpildītu Rīkojuma prasības, ir izstrādāts noteikumu projekts.  LI pievienošanas LIAA mērķis ir stiprināt vienotu Latvijas ārējo tēlu un panākt efektīvāku valsts budžeta līdzekļu izlietošanu un valsts pārvaldes funkcionēšanu valsts tēla veidošanā.  Ar šo noteikumu projektu LIAA kļūst par LI funkciju, saistību, prasību, informācijas sistēmu, mantas, finanšu līdzekļu, krājumu un ilgtermiņa ieguldījumu, materiālo un nemateriālo vērtību un arhīva pārņēmēju.  Attiecīgi, noteikumu projekts nodrošina, ka LI darbības mērķis, funkcijas un uzdevumi tiek integrēti LIAA nolikumā. LI pievienošanas LIAA rezultātā ietekme uz valsts budžetu ir neitrāla, savukārt, ar Latvijas tēla veidošanu un uzturēšanu saistīto funkciju izpilde tiks nodrošināta vienoti un optimāli.  Pārņemot LI funkcijas, LIAA nolikumā netiek iekļauta funkcija “organizēt Latvijas tēla popularizēšanas pasākumus ārvalstīs un Latvijā”, bet tā tiek precizēta un norādīta kā uzdevums - “īstenot pasākumus vienotā valsts tēla ieviešanai Latvijā un ārvalstīs”. LIAA nolikumā netiek iekļauti LI uzdevumi, kas pārklājas ar LIAA nolikumā definētajiem uzdevumiem: 1) sniedz informāciju un konsultācijas par institūta kompetencē esošajiem jautājumiem (pārklājas ar LIAA nolikuma 4.7.apakšpunktā noteikto uzdevumu); 2) atbilstoši kompetencei sadarbojas ar valsts un pašvaldību institūcijām, nevalstiskajām organizācijām, fiziskajām un juridiskajām personām (pārklājas ar LIAA nolikuma 6.3. un 6.8.apakšpunktā noteiktajām tiesībām); 3) veic citus normatīvajos aktos noteiktos uzdevumus (pārklājas ar LIAA nolikuma 2.8.apakšpunktā noteikto uzdevumu). LI nolikuma 4.2.apakšpunktā noteiktais uzdevums “atbilstoši kompetencei īsteno nacionālus un starptautiskus projektus” iekļauts LIAA nolikumā kā viena no LIAA tiesībām, precizējot LIAA nolikuma 6.7.apakšpunktu. LIAA nolikumā netiek iekļautas LI nolikumā noteiktās tiesības, jo LI nolikuma 5.1., 5.2., 5.3., 5.5., 5.6. un 5.7.apakšpunktā noteiktās tiesības pārklājas ar LIAA nolikuma 6.8., 6.3., 6.4., 6.5., 6.1. un 6.6.apakšpunktā noteiktajām tiesībām. Savukārt LI nolikuma 5.4.apakšpunktā noteiktās tiesības organizēt un vadīt seminārus un konferences netiek atsevišķi iekļautas LIAA nolikumā, jo LIAA nolikuma 4.7.6apakšpunktā noteiktā uzdevuma īstenošana aptver šāda veida tiesības, kā arī citu LIAA uzdevumu ietvaros saistībā ar uzņēmējdarbību, eksportu un tūrismu, ja tas ir nepieciešams uzdevumu kvalitatīvai izpildei, iestāde var organizēt un vadīt seminārus un konferences.  LI noteiktās četras amatu vietas plānots pārcelt uz LIAA Valsts tēla un komunikācijas departamentu(turpmāk – VTKD, struktūrvienības nosaukums var tikt precizēts), kas tiks izveidots, reorganizējot LIAA Komunikācijas un informācijas departamentu (turpmāk – KID), kas nodrošina komunikāciju un mārketinga funkciju koordināciju, kā arī strādā pie Latvijas valsts tēla izpētes un procesa koordinēšanas. VTKD būs tiešā pakļautībā LIAA direktoram. Reorganizācijas rezultātā tiks nodrošināta VTKD funkciju izpilde ar KID resursiem, kas savukārt ļaus nodrošināt nepieciešamās projektu vadības, satura izstrādes, komunikācijas un vadības kompetences. Atbalsta funkcijas (finanšu, personāla vadības, juridiskos, lietvedības un saimnieciskajos jautājumos) tiks realizētas caur LIAA atbildīgajām atbalsta struktūrvienībām. VTKD darbinieku darba izpildes vieta būs Pērses ielā 2, Rīgā.  Noteikumu projektā nav paredzēts iekļaut sadaļu par LI konsultatīvo padomi, jo kopš 2015.gada nav sasauktas LI konsultatīvās padomes sēdes. Ievērojot minēto un to, ka ir izveidota Latvijas ārējā tēla politikas koordinācijas padome, kurā tiek pārstāvētas nevalstiskās organizācijas valsts ārējā tēla veidošanā, kā arī valsts tēla izstrādāšanas procesā notiek komunikācija ar dažādu jomu speciālistiem, LI konsultatīvās padomes pārņemšana nav lietderīga.   1. Lai uzsāktu elektronisko pakalpojumu sniegšanu informācijas sistēmā “Valsts platforma biznesa attīstībai” (turpmāk – Sistēma), ir izstrādāts noteikumu projekts. Noteikumu projektā LIAA nolikums papildināts ar 5.1 apakšpunktu, nosakot, ka LIAA izmanto Sistēmu LIAA funkciju un uzdevumu izpildei, un ir Sistēmas pārzinis. Noteikumu projekts nerada izmaiņas darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi” ietvaros īstenotajā LIAA projektā.   Sistēmas virsmērķis ir veicināt Latvijas konkurētspēju ārvalstu tirgos un piesaistīt gan ārvalstu tiešās investīcijas Latvijai, gan vietējās investīcijas, palielinot potenciālo un esošo uzņēmēju un investoru informētību par iespējām biznesa attīstības, eksporta un investīciju jomā.  Sistēma būs pieejama atbilstoši katra uzņēmēja individuālajām interesēm, tas ir, tiks nodrošināta  klienta vajadzībām mērķēta, personalizēta pakalpojuma saņemšana. Tā būs uzņēmēju pašapkalpošanās sistēma, tādejādi tiks nodrošināta  ātrāka pakalpojuma saņemšana. Sistēmas ietvaros notiks datu integrācija ar citām valsts uzņēmējdarbības atbalsta informācijas sistēmām. Tā uzlabos uzņēmēju, eksportētāju un investoru informētību par biznesa attīstības, eksporta un investīciju jomas aktualitātēm, palielinās LIAA darbinieku produktivitāti un pilnveidos klientu apkalpošanas procesu, kā arī samazinās administratīvo slogu informācijas iegūšanas procesā un saziņā ar LIAA.  Sistēmu izmantos potenciālie un esošie uzņēmēji, eksportētāji un investori, augstskolas, zinātniskās institūcijas, pašvaldības LIAA darbinieki, ministriju darbinieki.  Sistēmas ieviešana un pakalpojumu sniegšana tajā risinās vairākas problēmas:  1. Nepietiekama potenciālo un esošo uzņēmēju un investoru informētība par aktuāliem notikumiem un jaunumiem biznesa atbalsta, eksporta un investīciju jomā  LIAA pašlaik uztur dažādus informācijas resursus (<http://eksports.liaa.gov.lv/>, <http://www.liaa.gov.lv/en/invest-latvia>, <http://www.exim.lv/>, <http://www.liaa.gov.lv>, <https://labsoflatvia.com/>, <https://startuplatvia.eu/>, <https://inkubatori.magneticlatvia.lv/>, <https://www.latvia.travel/lv> u.c.), kas paredzēti potenciālajiem un esošajiem eksportētājiem un ārvalstu un vietējiem investoriem (kopā turpmāk – uzņēmēji) informācijas iegūšanai par LIAA organizētiem notikumiem, nozaru aktualitātēm un piedāvājumiem eksporta un investīciju jomās. Šobrīd pieejamā informācija netiek strukturizēta pa mērķauditoriju grupām, kā arī resursu lietotājiem nav pieejama funkcionalitāte pieteikties sev interesējošo jaunumu saņemšanai e-pastā vai citos saziņas līdzekļos. LIAA darbinieki izmanto dažādus komunikācijas kanālus (e-pasts, tālrunis, klātienes konsultācijas u.c.), lai informētu uzņēmējus par jomā notiekošajiem pasākumiem un aktualitātēm.  Viens no sistēmas uzdevumiem ir informēt uzņēmējus par jaunumiem un pasākumiem biznesa attīstības, eksporta un investīciju jomā, sniedzot uzņēmējiem personalizētu informāciju un apziņojot uzņēmējus par jaunumiem ar automatizētu apziņošanas rīku, nodrošinot informācijas saņemšanu tās rašanās brīdī.  2. Uzņēmējiem nepieciešamās informācijas sadrumstalotība pa dažādiem informācijas resursiem  Uzņēmējiem interesējošā informācija tiek uzturēta dažādos valsts iestāžu informācijas resursos. Piemēram, Ārlietu ministrijai ir pieejama informācija par eksporta tirgiem, Ekonomikas ministrija veicina Latvijas komersantu konkurētspēju ārvalstu tirgos, Centrālajai statistikas pārvaldei ir pieejama informācija par statistikas datiem, Valsts ieņēmumu dienestam ir pieejama informācija par muitu un ar to saistīto formalitāšu kārtošanu, ALTUM un Centrālā finanšu un līgumu aģentūra uztur informāciju par atbalsta iespējām, pašvaldību piedāvājumi uzņēmējiem un investoriem pieejami katras pašvaldības mājaslapā internetā individuāli, LIAA piedāvā uzņēmējiem saistošu informāciju eksporta un investīciju jomās. Interesējošās informācijas apkopošanai un atrašanai ir nepieciešami būtiski resursi, kas kavē lēmumu pieņemšanu un neveicina ārējo tirgu apgūšanu un investīciju piesaisti.  Uzņēmēji norāda, ka nav informēti un nezina, kur meklēt sev interesējošo informāciju, ja tiem nepalīdz, jo informācijas resursu ir daudz, bet tiešo saišu trūkums starp informācijas resursiem nepalīdz orientēties un nesamazina patērēto laiku, kas ir jāvelta priekšizpētei, izpētei un analīzei pirms eksporta uzsākšanas vai investīciju veikšanas lēmumu pieņemšanas. Tā rezultātā investori izvēlas investēt citās valstīs vai eksportētāji izvēlas eksportēt pakalpojumus uz valstīm, par kurām detalizēta un lēmumu pieņemšanā interesējošā informācija ir pieejama vai arī tā tiek operatīvi sagatavota.  Lai veicinātu eksportu uz ārējiem tirgiem un investīciju piesaisti, Sistēmā tiktu apvienota uzņēmējiem interesējošā informācija no dažādiem avotiem. Sistēmas publiskajā daļā informācija no vairākiem resursiem (Ārlietu ministrijas, ALTUM, Ekonomikas ministrijas, Centrālās finanšu un līgumu aģentūras, Valsts ieņēmumu dienesta u.c.) lietotājiem (topošiem uzņēmējiem, uzņēmējiem, kas attīsta biznesu, eksportētājiem un investoriem) saprotamā strukturētā veidā būs pieejama par tirgiem, nozarēm, atbalsta iespējām u.c. Reģistrētajiem lietotājiem sistēma piedāvās lietotāju profilam atbilstošu informāciju, proti, uzņēmējus visbiežāk interesē atbalsta iespējas, un šī sistēma lietotājam piedāvās tieši tādus atbalsta veidus, kuriem komersants kvalificējas. Tiek paredzēts, ka sistēma automātiski iegūs informāciju no citiem informācijas resursiem. Informācijas iegūšana ir paredzēta no iestāžu tīmekļa vietnēm, kā arī, ja nepieciešams, vienošanās ceļā par datu iegūšanu no iestāžu informācijas sistēmām, vienlaikus pēc iespējas samazinot resursu patēriņu datu apmaiņā visām iesaistītajām pusēm. Datu apmaiņa starp Valsts ieņēmumu dienestu un LIAA tiks nodrošināta 2021.gada 10.martā noslēgtās starpresoru vienošanās “Par informācijas sniegšanu tiešsaistes režīmā, izmantojot Valsts reģionālās attīstības aģentūras Valsts informācijas sistēmu savietotāja (E-pakalpojumu) infrastruktūru” ietvaros.  3. Uzņēmēju savstarpējās sadarbības vietnes trūkums informācijas izplatīšanai un iegūšanai  Uzņēmējiem trūkst sadarbības vietne, kurā varētu dalīties ar veiksmes stāstiem, pieredzi, sniegt padomus un konsultēties ar citiem līdzīgiem uzņēmējiem vai valsts iestāžu pārstāvjiem, nodrošinot iespēju piedalīties diskusijās un publicēt rakstus sev interesējošajās jomās.  Sadarbības vietnes trūkums neveicina uzņēmēju savstarpēju sadarbību, piemēram, ārējo tirgu apgūšanā, jo problēmu risināšanai, iespēju izvērtēšanai, domubiedru, investoru un partneru atrašanai ir nepieciešama vietne, kur paust viedokli un dalīties ar informāciju ar nozaru pārstāvjiem.  Lai veicinātu uzņēmēju un nozaru ekspertu savstarpēju sadarbību, Sistēmā paredzēta saziņas vietne (forums, tērzētava), kurā radīt un dalīties ar informāciju, iesaistot valsts iestāžu darbiniekus, nozaru pārstāvjus un ekspertus.  4. LIAA sniegtie pakalpojumi uzņēmējiem nav pieejami elektroniski tiešsaistē  LIAA sniedz dažāda veida pakalpojumus uzņēmējiem, tomēr daļu no tiem nav iespējams vai ir apgrūtinoši veikt elektroniski tiešsaistē. Viens no galvenajiem komunikācijas veidiem LIAA ar uzņēmējiem ir e-pasta un klātienes konsultācijas. Visbiežāk konsultāciju ietvaros sagatavotā informācija uzņēmējiem tiek nosūtīta e-pastā. Piemēram, uzņēmēju pieteikšanās pasākumiem un dažādu apliecinājumu iesniegšana notiek klātienē vai izmantojot e-pastus, kas neveicina lietderīgu resursu izmantošanu gan LIAA, gan uzņēmēju pusē.  Sniegto pakalpojumu nepieejamība tiešsaistē sašaurina uzņēmēju loku, kas būtu ieinteresēti pakalpojumu izmantošanā, patērē nelietderīgi uzņēmēju laiku un resursus, kā arī paaugstina LIAA darbinieku noslogotību, veicot klientu apkalpošanu klātienē. Arī klientu apkalpošana e-pasta konsultācijās nav efektīva, jo ir apgrūtināta procesa izsekojamība un pārskatāmība no LIAA puses.  Lai mazinātu LIAA darbinieku administratīvo slogu, tiks elektronizēti LIAA sniegtie pakalpojumi (~70 LIAA pakalpojumi), nodrošinot iespēju pieteikties pakalpojumam, sniegt papildus informāciju LIAA, noslēgt līgumu, saņemt brīdinājumus un paziņojumus saistībā ar pakalpojuma saņemšanu, kā arī veikt citas darbības pakalpojuma saņemšanas ietvaros. Lai vienkāršotu konsultācijas saņemšanu uzņēmējiem, Sistēmā paredzēts čata risinājums, kurā uzņēmēji varēs uzdot interesējošos jautājumus.  5. LIAA darbinieku nelietderīgā laika patēriņš uzņēmēju apkalpošanā  LIAA darbinieki tiek noslogoti, apkalpojot uzņēmējus rutīnas darbu izpildē – pieteikumu reģistrēšana, informācijas pieprasījumu apstrāde, e-pastu pārvaldība u.c., kas traucē LIAA darbiniekiem veikt padziļinātu problēmu izpēti un analīzi.  LIAA sniegto pakalpojumu klāsts varētu tikt papildināts un to kvalitāte pieaugtu, ja LIAA darbiniekiem nevajadzētu tērēt laiku darbībām, kuras varētu elektronizēt tā, lai uzņēmēji varētu pašapkalpoties. Papildus tam, sistēma nodrošinās arī LIAA iekšējo procesu elektronizāciju, t.sk. integrējoties ar  dokumentu vadības sistēmu Namejs.  6. Nepietiekami pieejama ārvalstu uzņēmējiem un investoriem nepieciešamā informācija svešvalodās  LIAA darbinieki velta laiku sagatavotās informācijas tulkošanai, lai uzņēmējiem tā tiktu nogādātā saprotamā valodā. Ne visās valsts iestāžu mājaslapās un informācijas sistēmās informācija tiek publicēta svešvalodās vai arī tā nav kvalitatīva.  Lai veicinātu uzņēmējiem un investoriem nepieciešamas informācijas pieejamību, sistēmas saturs tiks veidots latviešu valodā un automātiski tulkots angļu valodā, izmantojot hugo.lv mašīntulku. Pēc nepieciešamības LIAA darbinieki varēs rediģēt tulkojumu.   1. Atbilstoši Latvijas Nacionālā attīstības plāna 2021.–2027. gadam un Nacionālās industriālās politikas pamatnostādņu 2021.-2027.gadam noteiktajiem mērķiem un prioritātēm uzņēmējdarbības veicināšanas aktivitātēs LIAA funkciju ietvaros tiek likts uzsvars uz augstas pievienotās vērtības produktu un pakalpojumu un to eksporta veicināšanu, Latvijas RIS3 stratēģijas ieviešanu, RIS3 vērtību ķēžu ekosistēmu attīstību, inovāciju un jaunu tehnoloģiju ieviešanu, kā arī uz zināšanām un inovācijām balstītu Latvijas konkurētspējas priekšrocību izmantošanu globālajā tirgū. Līdz ar to ar noteikumu projektu papildināts 3.4. apakšpunkts un vienlaikus novērsta dublēšanās 3.3. apakšpunktā, noteikumi papildināti ar 3.4.1, 4.5.1 un 4.5.2 apakšpunktu, papildināts 4.5. apakšpunkts. Savukārt 3.10. apakšpunkts iekļauts, ņemot vērā, ka LIAA veic Vienotā pakalpojumu kontaktpunkta gala lietotāju konsultācijas un kopš 2020. gada 12. decembra nodrošina fiziskā nacionālā Vienotā produktu kontaktpunkta funkcijas. Noteikumu 4.4. apakšpunktā iekļauts uzsvars uz jaunuzņēmumiem labvēlīgas vides veidošanu, jo atbilstoši Nacionālās industriālās politikas pamatnostādnēm 2021.-2027.gadam tiem ir ļoti būtiska loma kopējā inovācijas ekosistēmā, tādēļ ir nepieciešams izskatīt iespējas uzlabot vidi šādai uzņēmējdarbībai. |
| 3. | Projekta izstrādē iesaistītās institūcijas un publiskas personas kapitālsabiedrības | Latvijas Investīciju un attīstības aģentūra, Ekonomikas ministrija. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. LI un LIAA Komunikācijas un informācijas departamentā nodarbinātie, ņemot vērā, ka ar LI pievienošanu LIAA, LIAA Komunikācijas un informācijas departaments tiks pārveidots par Valsts tēla un komunikācijas departamentu. 2. Potenciālie un esošie uzņēmēji, eksportētāji un investori, augstskolas, zinātniskās institūcijas, pašvaldības, LIAA darbinieki, ministriju darbinieki. 3. Potenciālie un esošie uzņēmēji, eksportētāji un investori, augstskolas, zinātniskās institūcijas, pašvaldības, LIAA darbinieki, ministriju darbinieki. |
| 2. | Tiesiskā regulējuma ietekme uz tautsaimniecību un administratīvo slogu | 1. LI pievienošana LIAA veikta, ievērojot nepieciešamību panākt efektīvāku valsts budžeta līdzekļu izlietošanu un valsts pārvaldes funkcionēšanu valsts tēla veidošanā. Ārlietu ministrija un Ekonomikas ministrija ir apvienojušas resursus, lai turpinātu LI funkciju valsts ārējā tēla jomā. 2. Sistēmas ieviešana uzlabos uzņēmēju, eksportētāju un investoru informētību par biznesa attīstības, eksporta un investīciju jomas aktualitātēm, kā arī samazinās administratīvo slogu informācijas iegūšanas procesā un saziņā ar LIAA. Lai mazinātu LIAA darbinieku administratīvo slogu, tiks elektronizēti LIAA sniegtie pakalpojumi, kuri būs pieejami Sistēmā. 3. Tiks veicināts taustaimniecības produktivitātes kāpums, augstas pievienotās vērtības preču un pakalpojumu ieviešana un eksports, iekļaušanās globālajās vērtību ķēdēs. Tā kā tiek paredzētas tematiskas (prioritāro jomu) izmaiņas, LIAA darbinieku administratīvā sloga pieaugums netiek paredzēts. |
| 3. | Administratīvo izmaksu monetārs novērtējums | Līdz ar noteikumu projektā minēto informācijas sistēmas “Valsts platforma biznesa attīstībai” www.business.gov.lv darbības uzsākšanu un 70 LIAA sniegto pakalpojumu digitalizāciju, tiks samazināts gan komersantu administratīvais slogs informācijas iegūšanas procesā un saziņā ar LIAA, gan LIAA administratīvais slogs, nodrošinot šo pakalpojumu apstrādi un sniegšanu. Noteikumu projektam ir pozitīva ietekme uz administratīvo izmaksu samazinājumu: tiks ietaupīti izdevumi papīra iegādei, drukai, pasta pakalpojumiem, tāpat arī transporta izmaksas un laika resursi, jo minētā sistēma atvieglos datu ievadi elektronisko pakalpojumu saņemšanai. Ņemot vērā pakalpojumu apjomu, ietaupījuma atšķirības starp dažādiem komersantiem un aprēķina veikšanas sarežģītību, detalizēts administratīvo izmaksu aprēķins monetārā izteiksmē nav pieejams. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. | | Turpmākie trīs gadi (*euro*) | | | | |
| 2022. | | 2023. | | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2024. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | x | 0 | x | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | 1)Informācija par ietekmi uz Ārlietu ministrijas un Ekonomikas ministrijas budžetu (tajā skaitā četru amata vietu pārdali) 2021.gadā un turpmākajos gados ir norādīta Ekonomikas ministrijas sagatavotajā un vienlaikus ar šo noteikumu projektu virzāmajā Ministru kabineta rīkojuma projektā par apropriācijas pārdali.  2) Informācijas sistēmas “Valsts platforma biznesa attīstībai” ieviešana un uzturēšana nerada ietekmi uz valsts budžetu, jo finansējums sistēmas uzturēšanai un papildu darbiem tiks paredzēts esošā LIAA budžeta ietvaros.  3) Atbilstoši Latvijas Nacionālā attīstības plāna 2021.–2027. gadam un Nacionālās industriālās politikas pamatnostādņu 2021.-2027.gadam noteikto uz LIAA attiecināmo prioritāšu ieviešana nerada ietekmi uz valsts budžetu, jo finansējums tiks paredzēts esošā LIAA budžeta ietvaros. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Ar LI pievienošanu LIAA saistītie tiesību aktu projekti:   1. Ministru kabineta noteikumu projekts “Grozījums Ministru kabineta 2003.gada 29.aprīļa noteikumos Nr.237 “Ārlietu ministrijas nolikums”” - jāislēdz LI, jo tas beidz pastāvēt (projektu gatavo Ārlietu ministrija); 2. Ministru kabineta 2012.gada 28.februāra noteikumi Nr.153 “Latvijas insitūta nolikums” – jāatzīst par spēku zaudējušiem, jo LI beidz pastāvēt (projektu gatavo Ārlietu ministrija); 3. Ministru kabineta 2013.gada 1.oktobra noteikumi Nr. 1007 “Latvijas institūta maksas pakalpojumu cenrādis” - jāatzīst par spēku zaudējušiem, jo LI beidz pastāvēt (projektu gatavo Ārlietu ministrija); 4. Ministru kabineta noteikumu projekts “Grozījums Ministru kabineta 2014.gada 19.augusta noteikumos Nr.477 “Latvijas ārējā tēla politikas koordinācijas padomes nolikums”” – jāizslēdz no padomes LI direktors un padomes sekretariāta funkciju izpildi no Latvijas institūta jānodod LIAA (projektu gatavo Ārlietu ministrija); 5. Ministru kabineta rīkojuma projekts par apropriācijas pārdali 2021.gadā un turpmākajos gados no Ārlietu ministrijas budžeta uz Ekonomikas ministrijas budžetu (projektu gatavo Ekonomikas ministrija). |
| 2. | Atbildīgā institūcija | 1. Ārlietu ministrija, Ekonomikas ministrija 2. Latvijas Investīciju un attīstības aģentūra 3. Latvijas Investīciju un attīstības aģentūra |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ārlietu ministrija, Ekonomikas ministrija, Latvijas institūts, Latvijas Investīciju un attīstības aģentūra. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde paredz Latvijas institūta kā ārlietu ministra pārraudzībā esošas tiešās pārvaldes likvidāciju, pievienojot to ekonomikas ministra pakļautībā esošajai tiešās pārvaldes iestādei – LIAA. Rezultātā Latvijas institūts tiks likvidēts kā atsevišķa iestāde.  Latvijas institūta noteiktās četras amatu vietas plānots pārcelt uz LIAA izveidoto Valsts tēla un komunikācijas departamentu, kas pārņems līdzšinējās Latvijas institūta funkcijas.  LIAA tiks izveidots Valsts tēla un komunikācijas departaments, kurā esošajām amata vietām tiks pievienotas Latvijas institūta četras amata vietas un kurš būs tiešā pakļautībā LIAA direktoram.  Reorganizācijas rezultātā tiks nodrošināta Valsts tēla un komunikācijas departamenta funkciju izpilde ar līdzšinējā LIAA Komunikācijas un informācijas departamenta un no Latvijas institūta pārņemtajiem resursiem. |
| 3. | Cita informācija | Nav |

Iesniedzējs:

Ekonomikas ministrs J. Vitenbergs

Vīza:

Valsts sekretārs E. Valantis

Lauma Blūmentāle, 67013133

[Lauma.Blumentale@em.gov.lv](mailto:Lauma.Blumentale@em.gov.lv)